Алфредо ди Стефано
Алфредо Стефано ди Стефано Лауле () е бивш аржентински, колумбийски и испански футболист, един от най-успешните в историята на Реал (Мадрид).

Двукратен носител на Златната топка за 1957 и 1959 г.

Изключително бърз, маневрен, притежаващ виртуозна техника централен нападател, получил прозвището „Светлокосата светкавица“. Почетен президент на Реал (Мадрид).

Кариера 

Започва кариерата си в Ривър Плейт (1942 – 1949), а по-късно в Уракан, изиграва и 6 мача в националния тим на Аржентина, с който става шампион на Южна Америка (1947).

През 1950 г. е участник в стачката на аржентинските футболисти, много от които емигрират в Колумбия. Там играе в Мийонариос до 1952 г.

През 1953 г. пристига в Испания и приема испанско поданство. Играе в Реал Мадрид (1953 – 1964), Еспаньол (1965 – 1966) и Елче (1967). Шампион на Аржентина (1947), на Колумбия (1949, 1951, 1952), Испания (1954, 1955, 1957, 1958, 1961, 1962, 1963, 1964), носител на КЕШ (1956, 1957, 1958, 1959, 1960) и на междуконтиненталната купа (1960). 49 гола в 60 мача за КЕШ. Обявен за спортист номер едно на Испания през 1957, 1959, 1960, 1962, 1964 г.

Голмайстор на първенството през 1954 (29 гола), 1956 (24), 1957 (31), 1958 (19) и 1959 (23). Обявен за футболист № 1 едно на Европа през 1957 и 1959 г. и носител на Златната топка. На четвърто място в голмайсторската класация на испанското първенство с 228 гола за 329 мача, като пред него са Лионел Меси (294 гола), Телмо Сара (251) и Уго Санчес (234).

Национален отбор 
Изиграва 6 мача за Аржентина, 2 за Колумбия и 31 мача за националния тим на Испания. Легенда на „Реал“ (Мадрид) по време на тоталната му хегемония в Испания и Европа през втората половина на 50-те и първата на 60-те години.

Треньорска кариера 
По-късно работи като треньор и извежда Валенсия до титлата (1971), купата на Испания (1979) и КНК (1980).

Бил е треньор и на „Реал“ (Мадрид), с който е финалист за КНК (1983) и носител на купата на Испания (1982). Водил е още отборите на Бока Хуниорс (шампион през 1970), Ривър Плейт, Спортинг Лисабон, Райо Валекано, Кастельон.

Смърт 
На 5 юли 2014 г., само ден, след като е навършил 88 години получава инфаркт и е приет в болницата „Грегорио Маранон“ в Мадрид, където изпада в кома. Два дни по-късно лекарите губят борбата за живота му и той умира на 7 юли 2014 година.

Източници 

Аржентински футболисти
Испански футболисти
Колумбийски футболисти
Аржентински треньори по футбол
Носители на „Златна топка“
Футболисти на Уракан
Футболисти на Ривър Плейт
Футболисти на Реал Мадрид
Футболисти на РКД Еспаньол
Треньори на Реал Мадрид
Треньори на Валенсия КФ
Треньори на ФК Бока Хуниорс
Треньори на Ривър Плейт
Почетни граждани на Буенос Айрес
ФИФА 100
Починали от инфаркт на миокарда